Rejs til London på budget: 5 nætter med fly og ferielejlighed fra 996,-
Forside / Rejser / Rejs til London på budget
Jeg synes altid, at folk siger, at det er så dyrt at rejse til London. Jeg tog derfor udfordringen op og har sammensat en virkelig billig rejse til London. Med denne rejse kan I rejse to personer til London fra bare 996,- pr. person. Og den pris inkluderer både flybilletter til London og et værelse i en AirBnB-lejlighed i London.
Så er der ingen undskyldning for ikke tage til London og udforske en af verdens mest spændende storbyer – efter min mening. I skal selvfølgelig opleve de klassiske seværdigeder i London som Big Ben, parlamentet, Buckingham Palace og, min personlige yndlings, Camden Lock Market.
Læs min rejseguide for mere inspiration til, hvad man skal se i London.
Denne rejse inkluderer som sagt flybilletter til London fra Aalborg, og der er mange forskellige afgange at vælge imellem i september. Denne rejse tager udgangspunkt i, at I rejser fra den 20.-25. september, men her er et udvalg af billige afrejsedatoer.
Billige flybilletter til London:
6.-13. september: 146,-
13.-18. september: 146,-
20.-25. september: 146,-
20.-27. september: 146,-
22.-25. september: 146,-
Det er Ryanair, der foretager flyvningen, som kun tager halvanden time, hvorefter I lander i lufthavnen Standsted. Læs min artikel om Londons lufthavne og få styr på, hvordan man kommer fra Standsted Lufthavn til Londons centrum.
Udover billige flybilletter til London har jeg også fundet dette billige overnatningssted i London. Fra bare 266,- pr. overnatning kan I bo i et lyst værelse med dobbeltseng og dele-badeværelse og køkken. Lejligheden ligger i det østlige London, tæt på offentlig transport til den berømte Brick Lane Spitfields markedet og de lækre restauranter og barer i Shoreditch.
I kommer til at bo i en større lejlighed, hvor værelserne lejes ud til AirBnBs gæster. I kommer derfor til at bo i et internationalt miljø, hvor I deler køkken og badeværelse med gæster fra hele verdenen. Hvis I benytter køkkenet til at forberede jeres egen morgenmad – og måske en aftensmad eller to – kan I spare yderligere penge.
Rejseperiode: September 2018
Luftfartselskab: Ryanair
Pris: 996,- pr. person ved 2 personer
Fly: 146,- pr. returbillet
Værelse i AirBnB: 850,- pr. person i dobbeltværelse